‘పైసా వసూల్’ పేరుకు న్యాయం చేయడం లేదా?
పైసా వసూల్ కలెక్షన్ల వివరాలు
TNN | Updated:
Sep 9, 2017, 02:59PM IST
బాలయ్య 101 వ సినిమా &lsquo;పైసావసూల్&rsquo; కు పేరులో ఉన్నంత జోష్.. కలెక్షన్లలో లేదనే మాట వినిపిస్తోంది. ట్రేడ్ ఎనలిస్టుల సమాచారం మేరకు.. ఈ సినిమాకు నష్టాలు తప్పవని తెలుస్తోంది. సినిమా ఫర్వాలేదని, బాలయ్య మేనరిజమ్స్, యాక్టింగ్ ఆకట్టుకుంటుందని రివ్యూయర్లు పేర్కొన్నప్పటికీ వసూళ్లలో మాత్రం జోష్ లేదని ట్రేడ్ పండితులు చెబుతున్నారు. ఈ సినిమా అమ్మిన ధరలకు, ఇప్పటి వరకూ వచ్చిన కలెక్షన్లకు పొంతన లేదని వారు వ్యాఖ్యానిస్తున్నారు.
బాలయ్య గత సినిమా &lsquo;గౌతమీపుత్ర శాతకర్ణి&rsquo; దాదాపు అరవై కోట్ల రూపాయల వసూళ్లను సాధించింది. ఆ లెక్కన చూసుకుంటే &lsquo;పైసావసూల్&rsquo; ప్రీ రిలీజ్ బిజినెస్ అరవై కోట్లకు పైనే ఉండాల్సింది. అయితే ఈ సినిమా ప్రీ రిలీజ్ బిజినెస్ కేవలం 33 కోట్లకే పరిమితం అయ్యిందని సమాచారం. మరి ఆ సొమ్మును కూడా రాబట్టుకోవడంలో ఈ సినిమా వెనుకబడిందని ట్రేడ్ వర్గాలు చెబుతున్నాయి.